
REFERAT
privind aprobarea asocierii dintre Municipiul Timişoara şi Clubul Sportiv Timişoara şi acordarea contribuţiei financiare pentru susţinerea activităţii sportive pe anul 2013

            Prin H.C.L.M.T. nr.235/23.04.2013 a fost aprobată asocierea dintre Municipiul Timişoara şi structuri sportive cu echipe de jocuri sportive şi acordarea contribuţiei financiare pentru sustinerea activităţii sportive pe anul 2013. În anexa nr. 1 la poziţia 7 a fost aprobată suma de 40.000 lei  pentru Asociaţia Şcoala de Fotbal Internaţional XXI. 

Prin adresa nr.SC 2013- 033818/25.11.2013, Asociaţia Şcoala de Fotbal Internaţional XXI, solicită să nu dăm curs execuţiei şi derulării contractului de asociere cu nr. SC2013 – 12610/08.05.2013, încheiat între Municipiul Timişoara şi Asociaţia Sportivă Şcoala de Fotbal Internaţional XXI, întrucât până la data prezentei nu a obţinut Certificatul de Identitate Sportivă emis de Ministerul Tineretului şi Sportului 
Prin adresa nr.SC 2013-028589/07.10.2013, Clubul Sportiv Timişoara, a solicitat sprijin financiar de 64.000 lei din partea Municipiului Timişoara, în vederea susţinerii activităţii secţiei de handbal feminin a clubului pentru ediţia competiţională 2013 – 2014. Clubul Sportiv este membru afiliat la Federaţia Română de Handbal, având înscrisă echipa CS Timişoara handbal feminin în Liga a 2-a Divizia A. Aşa cum s-a descris în expunerea de motive, obiectivul sportiv al clubului este construcţia unei echipe competitive pentru Liga I, în această ediţie obiectivul echipei fiind clasarea între primele echipe din Liga a 2-a Divizia A

Menţionăm că Municipiul Timişoara în anul 2013 nu a mai finanţat nici o echipă de handbal feminin. Având în vedere cele menţionate şi durata rămasă dina nul 2013 

Propunem :

Emiterea  unei  Hotărâri de Consiliul Local prin care să se aprobe asocierea dintre Municipiul Timişoara şi Clubul Sportiv Timişoara şi acordarea contribuţiei financiare în valoare de 40.000 lei, din bugetul local,  din capitolul 67.02. "Cultură, recreere şi religie", (67.02.05."Servicii recreative si sportive").  Valoarea de 40.000 lei este disponibilă în bugetul  local la capitolul 67.02. "Cultură, recreere şi religie", (67.02.05."Servicii recreative si sportive"), în urma retragerii finanţării Asociaţiei Şcoala de Fotbal Internaţional XXI,  finanţarea acordată de Municipiul Timişoara prin H.C.L.M.T. nr.235/23.04.2013.
Derularea asocierii se va realiza conform condiţiilor stabilite prin HCLMT nr.235/23.04.2013, prin care s-a aprobat asocierea cu structuri sportive reprezentând jocuri sportive.

